o
YLTÄKYLLÄINEN ELÄMÄ Kohtalo 2/4
Messias
Halle-halleluja
Halleluja
Halle-halleluja
Halleluja
Halle-halleluja
Halleluja
Luuk. 2:25: "Jerusalemissa oli mies, nimeltä Simeon."
"Hän oli hurskas mies, joka odotti Israelin lohdutusta."
"Pyhä Henki oli ilmoittanut, että hän saa nähdä Herran Voidellun."
Hänen kohtalonsa oli nähdä Herra ennen kuolemaansa.
"Hän tuli Hengen vaikutuksesta pyhäkköön."
"Kun vanhemmat toivat Jeesus-lasta temppeliin," -
"Simeon otti Hänet syliinsä ja kiitti Jumalaa sanoen:" -
"Herra, nyt Sinä annat palvelijasi mennä rauhaan."
"Silmäni ovat nähneet autuutesi:" -
"pakanoiden valon ja Israelin kirkkauden."
"Simeon siunasi heitä ja sanoi Marialle:" -
"Tämä on pantu lankeemukseksi ja nousemukseksi monelle Israelissa" -
"ja merkiksi, jota vastustetaan."
Äiti varmasti ajatteli: "Kiitti siitä kohtalosta."
Lapsen kohtalo olisi aiheuttaa ongelmia ja herättää vastustusta, -
"että monen sisimmät ajatukset tulisivat ilmi".
"Myös sinun sielusi lävitse on miekka käyvä."
Moni on nähnyt elokuvan, -
jossa Maria seuraa Jeesuksen ristiinnaulitsemista.
Sitä Simeon tarkoitti.
Hänen sisuskalunsa revittäisiin, kun hän kasvattaa lapsen, -
jonka kohtalo olisi suurempi kuin perhe ja Nasaret, -
suurempi kuin mitä hän osasi kuvitellakaan.
Marian kohtalo oli kasvattaa poika.
Simeonin kohtalo oli valmis.
Jeesuksen kohtalo oli vasta alkamassa.
Profeetta Hanna alkoi puhua Jeesuksen tulevaisuudesta.
Kohtalo, kohtalo, kohtalo
Sinut on määrätty elämään tietynlaista elämää.
Et ehkä tiedä, mikä se on. Kerron, miten sen voi selvittää.
Etsi elämääsi ihmisiä, jotka ymmärtävät, -
ettemme ole täällä leikkimässä seurakuntaa -
vaan muuttamassa maailmaa.
Etsi elämääsi ihmisiä, jotka uskovat suuriin unelmiin.
Jos olisin löytänyt tällaisia ihmisiä aikaisemmin, -
olisin oivaltanut aiemmin tiettyjä asioita.
Jaakob taisteli kohtaloaan vastaan koko ikänsä.
Hän taisteli veljensä Eesaun kanssa jo kohdussa.
Kun kaksoset syntyivät, Jaakob piti Eesauta kantapäästä kiinni, -
koska Jaakob olisi halunnut syntyä ensin.
Lapset taistelivat jo kohdussa.
Jaakob halusi syntyä ensimmäisenä.
Älä sano, ettei kohdussa ole älyllistä elämää.
Jaakobista tuli ahne ja manipuloiva petturi ja huijari.
Hän huijasi veljeltään esikoisoikeuden itselleen.
Hän sai isältään petturuudella esikoisen siunauksen.
Tämä epäjärjestyksen malli jatkui Jaakobin elämässä.
Keski-iässä Jaakob tapasi miehen, joka oli häntäkin etevämpi huijari.
Laaban sai Jaakobin polvilleen.
Jaakob tajusi, ettei manipulointi auta häntä eteenpäin.
Hän lähetti perheensä pois ja vietti yön yksinään.
Eesau oli tulossa tapaamaan häntä.
Hän ei ollut tavannut Eesauta esikoisoikeuden huijaamisen jälkeen
Jaakob pelkäsi, että Eesau kostaisi hänelle.
Jaakob halusi pehmittää Eesaun lähettämällä perheensä edellä.
Tapaamista edeltävänä iltana -
Jaakob meni puron yli ja kohtasi siellä Jumalan.
Enkeli paini hänen kanssaan.
Kaikkea enkelit joutuvatkin tekemään.
"Mene painimaan Jaakobin kanssa."
Ei tarkalleen tiedetä, kuka tuo enkeli oli.
Se oli ihmishahmoinen yliluonnollinen olento.
Raamatun mukaan he painivat koko yön.
Jaakob ei halunnut luovuttaa.
Lopulta enkeli pyysi Jaakobilta lupaa lähteä.
Jaakob kielsi sen.
Enkeli kysyi Jaakobin nimeä. Jaakob vastasi.
Enkeli ei hyväksynyt sitä. Jaakob tarkoittaa huijaria.
Jaakob sai uuden nimen. Hänestä tuli Israel.
Jokin liikahti Jaakobin sisällä.
Hän ymmärsi, että se oli aina ollut hänen kohtalonsa.
Israel merkitsee: "Jumalan prinssi".
Mikä ero! Jaakob, huijari, ja Israel, Jumalan prinssi.
Hän oli ollut huijari.
Kun hän hyväksyi olevansa Israel, enkeli iski häntä lonkkaan.
Hän ontui lopun ikänsä.
Se muistutti siitä, että hän oli Jumalan merkitsemä.
Hänellä oli kohtalo täytettävänä.
Sinä iltana hänen elämänsä siirtyi uudelle tasolle.
Hän teki sovinnon veljensä kanssa.
Kaikki asiat selvitettiin.
Ei katkeruutta eikä kostonhalua.
Jumala oli tehnyt työtä myös Eesaun sydämessä.
Jaakobille syntyi Joosef.
Joosefista tuli hänen kohtalonsa täyttymys.
Joosefin kautta Jaakobin koko perhe pelastui.
Se oli Jaakobin elämän parasta aikaa.
Hänen elämänsä muuttui, kun hän luovutti ja hänestä tuli Israel.
Se oli kohtalo, jota vastaan hän oli taistellut.
Kohtalosi on haudattu syvälle sisimpääsi.
Se ei ole päässäsi. Se on paljon syvemmällä.
Pää ei osaa kertoa, mikä on kohtalosi.
Vain sydän ja henki voivat kertoa, -
mikä on todellinen kohtalosi.
Ajatus kohtalon löytämisestä on harhaanjohtava, -
koska kohtalo ei ole koskaan mennyt minnekään.
Ei tarvitse mennä minnekään etsimään kohtaloa.
Täytyy katsoa sisimpään ja kuunnella pientä hiljaista ääntä.
Se kuuluu sellaisilla taajuuksilla, joita emme yleensä kuuntele.
Kohtaloa ei löydä toisten mielipiteitä kuuntelemalla.
Muiden ihmisten viisaus voi joskus olla arvokasta.
Ei pidä antaa ihmisten määrätä kohtaloa, -
ennen kuin itsellä on käsitys, mitä se voisi olla.
Kohtalo on lähempänä kuin oma sydän.
Olen kuullut tarinoita ihmisten kuolemanrajakokemuksista.
He käsittivät, että heidän täytyy muuttaa koko elämänsä.
He käsittivät, etteivät he olleet eläneet kohtalonsa mukaisesti.
Kohtalo ei ole jotakin ulkoista. Se ei putkahda esiin sattumalta.
Ei voi käydä kursseja kohtalosta tai kuunnella opetusta, -
vaikka se onkin hyödyksi.
Kukaan ei osaa taluttaa sinua kohtalosi ääreen.
Lakkaamme kuuntelemasta sydäntämme ja kuuntelemme kaikkea muuta.
Kukaan ei pysty määrittämään kohtaloasi.
Meidän on opeteltava kuuntelemaan sydäntämme, -
joka antaa jatkuvasti vihjeitä siitä, miksi olet olemassa.
Tämä voi auttaa monia. Se on auttanut minua.
Kohtaloa kohti kulkiessa täytyy oppia liikkumaan taaksepäin.
Käsite "vastavirtaan uija" saattaa tuntua oudolta.
Minulle se oli vieras.
Vastavirtaan uija on ihminen, joka tarkastelee elämäänsä takaperin.
Yleensä elämä eletään alusta loppuun.
Vastavirtaan uija elää takaperin lopusta alkuun.
Jumala on vastavirtaan uija. Hän elää lopusta alkuun.
Ps. 139:ssä sanotaan: -
"Päiväni olivat kirjoitetut, ennen kuin ainoakaan niistä oli tullut."
Elämänkirjasi oli kirjoitettu jo silloin kun synnyit.
Jumala tietää, mitä elämästäsi tulee.
Hän tietää tekosi, kohtalosi, saavutuksesi ja virheesi.
Jumala tarkastelee elämääsi lopusta käsin.
Jumala puhuu aina tulevaisuudesta käsin.
Siksi Jumala on joskus niin ärsyttävä.
On vaikea keskustella jonkun kanssa, joka tuntee jo lopun.
Tämä on vastavirtaan uijan ja takaperin elämisen lahja.
Vastavirtaan uija tutkii sitä, mitä hän rakastaa elämässään.
Hän jäljittää sen taaksepäin, kunnes löytää ikävän tapahtuman, -
huono-onnisuuden, takaiskun, pettymyksen tai virheen.
Hän käsittää, että tuo takaisku johti lopulta hyviin asioihin.
Talouskatastrofi sai hänet vaihtamaan ammattia.
Löytyikin unelmatyö.
Ilman talouskatastrofia hän ei olisi koskaan muuttanut suuntaa.
Joku saa sydänkohtauksen ja muuttaa elämäntyyliään.
Hänen elämänsä muuttuu paljon paremmaksi.
Alunperin kamala onnettomuus antoi alkusysäyksen muutokselle.
Lasten hyväksikäyttö on hirvittävä asia.
Joku lapsena hyväksikäytetty auttaa muita samassa tilanteissa olleita.
Ikävästä asiasta on tullut uusien mahdollisuuksien perustus.
Keskustelin erään irtisanotun kanssa.
Hän oli masentunut tilanteen vuoksi.
Kysyin: "Miten muuten Jumala voisi antaa sinulle unelmatyön?"
Hän piti minua ihan tärähtäneenä.
Miten voi saada unelmatyöpaikan, ellei edes etsi töitä?
Muutaman viikon kuluttua hänellä oli uusi upea työpaikka.
Irtisanominen tuntui sillä hetkellä kamalalta.
Elää elämääsi takaperin -
ja kiitä Jumalaa hyvistä asioista elämässäsi.
Kun katsot taaksepäin, hyvät asiat ovat syntyneet ikävistä asioista.
Jonkun kihlaus on saattanut purkautua.
Nyt hän on onnellisesti naimisissa eikä hän enää välitä.
Huonot tapahtumat tukevat mahtavia asioita.
Tämä täytyy tietää, jos aikoo elää kohtalonsa todeksi.
Hyville ihmisille tapahtuu ikäviä asioita.
Ikävät tapahtumat eivät tee meistä huonoja.
Täytyy ajatella, että hyviä ihmisiä tapahtuu ikäville asioille.
Tapasin Amerikassa naisen, joka alkoi kertoa elämästään.
Nainen silitteli koiraansa. Tämä tapahtui keskilännessä.
Koira oli naiselle hyvä ja uskollinen ystävä.
Nainen rakasti koiraansa.
Hän kertoi koirasta -
kerrottuaan, miten muutto maaseudulle oli raastanut häntä.
Hän oli asunut keskikaupungilla pilvenpiirtäjässä.
Hän joutui muuttamaan sieltä pois terveyssyistä.
Lapset olivat saaneet hänet muuttamaan maalle.
Koiran nimi oli Lucky.
Nainen vihasi aluksi maaseudulla elämistä.
Kaksi viikkoa muutosta kulkukoira Lucky asteli hänen kuistilleen.
Nainen alkoi ruokkia sitä tähteillä.
Luckysta tuli naisen paras ystävä.
Sanoin: "Jos et olisi muuttanut maalle, sinulla ei olisi Luckya."
"Se ei olisi tullut hissillä asuntosi ovelle pilvenpiirtäjään."
Nainen ei ollut tullut ajatelleeksikaan sitä.
Ne ovat yksinkertaisia asioita, joiden äärelle kannattaa pysähtyä.
"Tätä siunausta ei olisi elämässäni," -
"ellei tuota kamalaa asiaa olisi tapahtunut."
J. K. Rowling kirjoitti Harry Potter -kirjoja kahvilassa, -
koska hän ei pystynyt maksamaan asuntonsa lämmitystä Edinburghissa.
Hän kirjoitti kirjaa kahvilassa päivät pääksytysten.
Hän joi monta tuntia yhtä kahvia, koska ei ollut varaa toiseen.
Hän kirjoitti tätä typerää Harry Potter -juttua.
Rowling kertoo, miten kurjaa oli olla yksinhuoltaja.
Hän oli rahaton ja masentunut.
Enää hän ei ole rahaton.
Nyt hän käsittää, että kurjuus auttoi, tuki ja johti häntä -
kohti hänen kohtaloaan tulla maailmankuuluksi kirjailijaksi.
"Uskon, että se on paholaisesta."
Et sanoisi niin, jos vuolisit sillä rahaa.
Tapasin vuosia sitten Yhdysvalloissa naisen, -
jonka pojalla oli Downin oireyhtymä.
Asian hyväksyminen ja sen kanssa eläminen oli naiselle vaikeaa.
Mitä lapsen elämästä tulee? Pystyisikö hän kasvattamaan lasta?
Hän oli yksinhuoltaja. Hänellä oli kolme lasta.
Hän alkoi kirjoittaa kokemuksistaan päiväkirjaa.
Hän kirjoitti pojan oivalluksista, luovuudesta ja ainutlaatuisuudesta.
Hän kirjoitti pojan elämästä.
Kirjasta tuli lopulta myyntimenestys.
Naisesta tuli miljonääri.
Hän alkoi kirjoittaa eikä luovuttanut vaikeuksien edessä.
Jos tänään mietit hyviä asioita elämässäsi -
ja jäljität niitä, törmäät varmasti johonkin ikävään tapahtumaan, -
joka riuhtaisi sinut irti totutusta elämästä -
ja siirsi sinut seuraaville tasoille.
Se johti elämään, josta nyt nautit.
Onnettomuus toi Ruutin Booasin pellolle.
Hän ja hänen miniänsä olivat nuoria leskiä.
Myös hänen anoppinsa oli leski.
Ruut matkusti rahattoman anoppinsa mukana Israeliin.
Heillä ei ollut kummoiset tulevaisuudennäkymät.
Ruut meni poimimaan tähteitä pellolta, -
jotta hän saisi ruokaa itselleen ja anopilleen.
Loppujen lopuksi Booas otti hänet vaimokseen.
Ruutista tuli kuningas Daavidin isoisoäiti.
Hän päätyi jopa Jeesuksen sukuluetteloon.
Kaikki alkoi siitä, että Ruut menetti miehensä ja kaiken.
Kaikkien mielestä Ruutin olisi ollut parempi jättää anoppinsa -
ja yrittää päästä uusiin naimisiin, mutta hän jäi anoppinsa luo.
Varmasti Ruut muisteli sitä eläessään Booasin kanssa -
ja hoitaessaan poikaa, josta tulisi myöhemmin Daavidin isoisä.
Ruut varmasti ajatteli toisinaan, -
miten he olivat olleet kaukaisessa maassa -
ja itkivät elämän kurjuutta, mutta miten hyvin asiat olivat nyt.
Onko sinulla ollut sellaisia hetkiä?
Haaksirikko toi Paavalin Maltan saarelle.
Kaiken kukkuraksi käärme puri Paavalia käteen, -
kun hän yritti sytyttää tulta.
Hän oli ajelehtinut merellä päiväkausia.
Asiat olisivat olleet kurjasti ilman käärmeenpuremaakin.
Ikävien tapahtumien sarja johti Paavalin Maltalle.
Selvisi, että Maltan hallitsija oli sairaana.
Paavali rukoili hallitsijan puolesta ja hän parantui.
Maltalla puhkesi herätys.
Vaikeudet toivat Paavalin Maltalle.
Varmasti Paavali viihtyi hyvin herätyksen keskellä.
Se, miten sinne päädyttiin, olikin eri juttu.
Jos aiot nauttia kohtalosta ja kulkea sen mukana, -
sinun on alettava jäljittää nykyhetkeen johtaneita tapahtumia.
Älä määritä elämääsi sen mukaan, miltä nyt näyttää.
Anna sen soljua eteenpäin.
Viikon kuluttua naurat asioille, jotka nyt saavat sinut itkemään.
Näin käsitämme, että Jumalan käsi on ja on aina ollut elämämme yllä.
Kompuroin eteenpäin kaitaa tietä
Yritin löytää tien taivaaseen
Se on ainoa asia, joka pitää tietää
Jos kaipaan suuntaa, kysyn vain
Voisiko tämä olla se tie?
Onko tämä ainoa tie? Niin ohut ja kapea
Turvallisin paikka
Haluan vain nähdä Vapahtajan kasvot
Ajattelen ikuisuutta kanssasi
Ei kyyneleitä, ei surua eikä kipua
Askel askeleelta pääsen lähemmäs
Voisiko tämä olla se tie?
Onko tämä ainoa tie? Niin ohut ja kapea
Turvallisin paikka
Haluan vain nähdä Vapahtajan kasvot
Haluan nähdä Hänen kasvonsa
Johda minua eteenpäin
Johda minua eteenpäin, Vapahtaja
Haluan päästä perille. Johda minua eteenpäin
Kun tie on pilvinen enkä ymmärrä
Johda minua eteenpäin
Kun jalkani väsyvät ja kompuroin polulla
Ajattelen pois poikenneita
He yrittävät löytää rauhaa muulta tieltä
Ehkä voimme saada heidät näkemään
Että tämä on tie
Tämä on ainoa tie. Niin ohut ja kaita
Turvallisin paikka
Haluan vain nähdä Vapahtajan kasvot
Johda minua eteenpäin
Kun jalkani väsyvät, johda minua eteenpäin
Kun en ymmärrä, johda minua eteenpäin
Kun tie on pilvinen, johda minua eteenpäin
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Suomennos: Marianne Tenetz